TAMURT TAQVAYLIT (SIWEL) — Microsoft i tikkelt tamezwarut ara yessekcem tutlayt Taqvaylit deg Windows 10. D asurif ameqqran i Teqbaylit i yernan ɣer tutlayin d yinasiwen ( claviers) i yellan, akken i t-id-yenna mass Sliman Ɛemiri gar wid i d-yefkan assemḍen ( numérisation) n tutlayt-nneɣ: » Timerna n Tutlayt Teqvaylit ad aɣ-yefk tagnit akken ad d-nesnulfu anasiw amsadri ( Clavier professionnel) s yisem n Teqvaylit. »
Asurif amezwaru n Microsoft, ad yefk tagnit i wid iqeddcen deg uḥric-ayi n tselkimt zemren ad snernin Taqvaylit deg Windows. Ma llan wid iseqdacen tutlayt n Teqvaylit, dayen ara tt-yeǧǧen ad yifsus usekcem-ines s temɣawla deg Windows.
S leqdic-ayi amaynut, Taqvaylit, ad taɣ amkan-is gar tutlayin n umaḍal akken i tekcem yakan ɣer Firefox. I wid iseqdacen Windows ad yaf kra yellan deg-s yezmer ad t-iselḥu s Teqvaylit.
I usmekti, deg wayyur-ayi n dujember, Samsung terna tutlayt Taqvaylit deg uḥric-ayi ameqqran n temsiwelt deg unasiw-is Android wis 10.
[email protected]
SIWEL 291740 DEC 20
kab_Latn kab_Latn kab_Latn kab_Latn eng_Latn kab_Latn